钦定古今图书集成/理学汇编/经籍典/第090卷 > 《孟善字说》前人
## 钦定古今图书集成/理学汇编/经籍典/第090卷 > 《孟善字说》前人

问曰：“他卦不言善，独言于乾坤者何﹖？”曰：“《易》凡言吉凶
悔吝，无非教人为善。善则吉，大善则元吉，不善而悔
则凶，亦吉首于乾坤发之，例其馀也。阳纯而阴离，故
《干》言善，《坤》言善不善。”又问：“《坤》言积善之庆者何﹖？”曰：“《坤》
阴卦也，莫见乎隐，莫显乎微，微与隐皆属乎阴。慎独
之学，当审其几，闲居不敢一不善之为，念虑不敢一
不善之萌，是之谓‘积《履》’。上九曰：‘视履考祥，其旋元吉’。
祥者庆之兆，旋者庆之周至，是无一念一事非善，故
《坤》曰‘有庆’，《履》曰‘大有庆’。”又问曰：“乾元为善之长者何﹖？”
曰：“四德皆善，元为之长。四时之春，四端之仁，皆元也。
然继之者不见于元，而乃见于贞。贞下起元，是故一
元起于贞，万善起于元。”又曰：“《坤》言积善之家，以其善
一身者，善一家也；《干》言善世，以其善一家者，善一世
也。”